প্রতিগৰাকী শিশুৱে গুণগত প্রাথমিক শিক্ষা পোৱাৰ ওপৰত গুৰুত্ব প্রদান কৰি ৰাজ্য চৰকাৰে শিক্ষা বিভাগৰ সহযোগত ৰূপায়ণ কৰা 'গুণোৎসৱ'ৰ প্রথম পৰ্ব সফলতাৰে অনুষ্ঠিত হৈ যোৱাৰ পিছত ইয়াৰ দ্বিতীয় পৰ্ব গুণোৎসৱ-অসম, ২০১৮ৰ কাম ইতিমধ্যে আৰম্ভ হৈছে।
দুটা পৰ্যায়ত অনুষ্ঠিত হ'ব লগা গুণোৎসৱ কাৰ্যসূচীৰ প্রথম পৰ্যায় অহা ৮ অক্টোৱৰ পৰা ১১ অক্তোবৰলৈ আৰু দ্বিতীয় পৰ্যায় ৩১ অক্তোবৰৰ পৰা ৩ নবেম্বৰলৈ অনুষ্ঠিত হ'ব। দ্বিতীয় পৰ্যায়ত অনুষ্ঠিত হ'ব লগা বিশ্বনাথ জিলাৰ প্রাথমিক, উচ্চ প্রাথমিক আৰু উচ্চ মাধ্যমিকৰ ১১০৪ খন বিদ্যালয়ত ৪১১ গৰাকী বহী মূল্যায়নকাৰীয়ে দ্বিতীয় শ্রেণী পৰা নৱম শ্রেণীলৈ মুঠ ৮৮২৭২ গৰাকী ছাত্ৰ-ছাত্ৰীক মূল্যায়ন কৰিব। ইয়াৰ বাবে বিশ্বনাথ জিলা সৰ্বশিক্ষাই সকলো যাৱতীয় প্রস্তুতি আৰম্ভ কৰিছে।
আজিৰ পৰা বিশ্বনাথ কৃষি মহাবিদ্যালয়ৰ সভা কক্ষত প্রথম পৰ্যায়ৰ ৮৫ গৰাকী বহী মূল্যায়নকাৰীৰ প্রশিক্ষণ আৰম্ভ হৈছে। বিশ্বনাথ জিলা সৰ্বশিক্ষাৰ জিলা আঁচনি বিষয়া তথা গুণোৎসৱৰ নডেল বিষয়া বেদব্রত বৰা আৰু মনোজ কুমাৰ গোহাঁইয়ে পৰিচালনা কৰা প্রশিক্ষণ কাৰ্যসূচী উদ্বোধন কৰে বিশ্বনাথ কৃষি মহাবিদ্যালয় অধ্যাপক ভক্তপ্রসাদ গৌতমে।
উল্লেখযোগ্য যে আজিৰ উক্ত কাৰ্যসূচীত বিশ্বনাথ জিলাৰ অতিৰিক্ত উপায়ুক্ত তথা বিশ্বনাথ জিলা মিচন সমন্বয়ক প্রদীপ কুমাৰ সূত্ৰধৰে অংশগ্রহণ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
